כשקיבלתי מחזור התחלתי חפיסה חדשה ועכשיו אני ביום השמיני של המחזור ויומיים אני רואה רק כתמים חומים כהים ולא מראה דם .
אני די בטוחה שזה לא מהמחזור אלא מהגלולות. מה עליי לעשות? האם להחליף גלולות או לחכות בגלל שזה אולי קשור למחזור? האם כתמים חומים מטמאים או שאני יכולה לספור 7 נקיים?
דימומי הסתגלות הינם תופעת לוואי נפוצה וצפויה בחודשים הראשונים לנטילת גלולות. החלפת הגלולות עלולה לגרום לשיבושים הורמונליים נוספים ולהגביר את הדימום. חשוב לציין שאצל הרבה נשים, נטילת הגלולה בשעה קבועה, על השעון, מפחיתה את הדימומים.
כפי שתוכלי לקרוא בדף המידע בנושא, צבע אוסר, הוא צבע שנוטה לאדום או לשחור. חום הוא צבע שיכול לאסור או להיות מותר, תלוי בגוון המדויק שלו.
כאשר ההפרשות שאת רואה הן חומות, תוכלי לעשות הפסק טהרה, ואם יצא צבע חום על העד, תוכלי להראות אותו לרב או ליועצת הלכה. אם תבחרי שלא להראות את ההפסק, תיאלצי להניח שהוא אוסר ולא להתחיל לספור שבעה נקיים עד שיצא הפסק טהרה נקי.
אם תחזרי אלינו ותצייני היכן את גרה, נוכל להפנות אותך לדמות המתאימה, שתוכלי להראות לה את העד.
עוד על השאלה האם הפסק טהרה צריך להיות נקי לגמרי תוכלי לראות בסרטון ‘האם בדיקת הפסק טהרה צריכה להיות נקיה לגמרי’.